[{"text_idx": "#000000", "text": "Bilduma online eta irudien salmenta"}, {"text_idx": "#000002", "text": "Publikoak, oro har, larregi ezagutzen ez badu ere, Francisco Durrio (Valladolid, 1868\u0096Paris, 1940) funtsezko pertsonaia izan zen XX. mendearen lehen erdiko artean, bai bere obraren originaltasunagatik (eskultura, urregintza eta zeramika) zein mende amaierako Parisko berrikuntza artistikoak hedatzen egin zuen lanagatik; hain zuzen ere, euskal margolariek (Ignacio Zuloaga, Francisco Iturrino, Juan de Echevarri\u0301a\u0085) eta margolari katalanek (Ramo\u0301n Casas, Hermen Anglada-Camarasa, Manolo Hugue\u0301\u0085) osatzen zuten kolonia handiaren barruan egin zuen zabalkunde-lan hori, batez ere.\n1901 eta 1904. urteen artean, Montmartreko Bateau-Lavoir eraikin ospetsuan bizi izan zen, eta bertan elkartu ziren eta lan egin zuten garai hartako artista europarrik garrantzitsuenek. Baina mende erdia baino gehiago eman zuen Frantziako hiriburuan, eta, denbora horretan, abangoardia artistikoko protagonistetako asko ezagutu zituen. Pablo Picassorekin batera landu zuen zeramika, Paul Gauguinen adiskide mina izan zen, eta lorpen artistikoen transmisiorako lotura gisa jardun zuen Gauguinen eta beste artista batzuen artean (tartean Picasso ere bazegoen).\n1889an Parisen zegoen arren, beti izan zuen lotura handia Bilborekin, bere adopzio-herria zelako eta erakusketa asko egin zituelako bertan. Gainera, bere baliabide ekonomiko urriak apur bat areagotzeko asmoz, lan handia egin zuen arte-merkatari gisa \u0096batez ere, bere mezenasa zen Horacio Echevarrietarentzat\u0096, eta Gauguinen eta beste egile batzuen artelanen bilduma pertsonal garrantzitsua osatu zuen. Denborarekin, obra horiek saldu egin behar izan zituen, biziraun ahal izateko.\nJavier Gonza\u0301lez de Durana erakusketaren komisarioak, lehen aldiz, Durrioren obra katalogatu ia osoa bildu du (ehun bat pieza), bere adiskideak ziren artisten artelan ugarirekin batera. Helburua da Durriori interesatu zitzaizkion gaiak, materialak eta teknika artistikoak jorratzea, baina baita Parisen izan zituen harremanak aztertzea ere, bertan bizi izan baitzen 1940an hil zen arte. Guztira, berrehun pieza inguru daude ikusgai \u0096olioak, eskulturak, zeramikak, akuarelak, grabatuak, urregintza, dokumentuak eta garai hartako argazkiak\u0096; aipatutako obren artean, Durrioren lagunen 72 artelan daude, eta, batez ere, denetan esanguratsuena izan zen Paul Gauguinen lanak (bi olio, paperean egindako 18 artelan, lau zeramika eta egurrezko eskultura bat).\nLehenengo atzera begirako handi hau eta berarekin batera datorren katalogoa euskal artea berreskuratu eta ikertzeko lanaren barruan daude kokatuta; hain zuzen ere, museoa zeregin horretan ari da, artisten biografietan sakontzeko eta euren lanei buruzko katalogoak eta testu kritikoak modu zorrotzean osatu ahal izateko. Ahalegin horren inguruan egin diren azken adibideetako batzuk dira Anselmo Guinea margolariari (2012) eta Ne\u0301stor Basterretxea eskultoreari (2013) eskainitako erakusketak, biak ala biak BBK Fundazioak babestutakoak, Durriori eskainitako erakusketa hau bezala.\nHelburu horren iturburua inon dagoen euskal artearen bildumarik garrantzitsuena da, hain zuzen ere Bilboko Arte Ederren Museoan dagoena. Francisco Durrioren kasuan, museoak 26 pieza ditu (10 zeramika, urregintzako 14 pieza eta 2 eskultura), hau da, ezagutzen zaion eta erakusketa honetan ikusgai dagoen ekoizpen osoaren laurdena. Beste bilduma esanguratsu batzuek, adibidez Parisko Muse\u0301e d\u2019Orsaykoak (zeramika bat eta urregintzako hiru pieza) eta Madrilgo Centro de Arte Reina Sofi\u0301a Museo Nazionalak (urregintzako 15 pieza), nabarmen egin dute erakusketaren alde, lanak mailegatuz.\nAzkenik, esan beharra dago museoaren jabetzako Francisco Durrioren artelanen funtsa osatu egin dela duela gutxi; izan ere, 2012an, Flora Pie\u0301k Durrioren lau zeramika eman zituen dohaintzan. Lan horiekin batera, era berean, dohaintzan eman zituen Juan de Echevarri\u0301aren Paco Durrioren erretratua olio-pintura eta Durrioren kolaboratzailea zen Joan Pie\u0301k (Vilabella, Tarragona, 1890\u0096Gigny, Yonne departamentua, Borgoina eskualdea, Frantzia, 1977) zenbait teknikaren bitartez egindako beste bost pieza."}, {"text_idx": "#000004", "text": "Irudian:Paparreko orratza (Kleopatrak besarkada eta musua ematen dio sugeari), 1904 baino lehenagokoaZilar zizelkatua eta harri berdea, 4,5 x 12,1 x 1,4 cmMuse\u0301e d\u0092Orsay, Paris"}, {"text_idx": "#000005", "text": "Erakusketaren edukia: Francisco Durrio (1868-1940)"}, {"text_idx": "#000006", "text": "Erakusketan bideoaJuan Criso\u0301stomo de Arriagaren monumentua"}, {"text_idx": "#000007", "text": "Erakusketan bideoaTemple de la Victoiren maquetaren"}, {"text_idx": "#000008", "text": "Juan Criso\u0301stomo de Arriagaren monumentuaKontserbaziorako tratamendua"}]